Document ID: 32008L0013

ΟΔΗΓΊΑ 2008/13/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 11ης Μαρτίου 2008
σχετικά με την κατάργηση της οδηγίας 84/539/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα ηλεκτρολογικά μηχανήματα που χρησιμοποιούνται στην κτηνιατρική
(Κείμενο που παρουσιάζει ενδιαφέρον για τον ΕΟΧ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
την πρόταση της Επιτροπής,
τη γνώμη της Ευρωπαϊκής Οικονομικής και Κοινωνικής Επιτροπής (1),
Αποφασίζοντας σύμφωνα με τη διαδικασία του άρθρου 251 της συνθήκης (2),
Εκτιμώντας τα ακόλουθα:
(1)
Οι κοινοτικές πολιτικές για τη βελτίωση της νομοθεσίας υπογραμμίζουν τη σημασία της απλούστευσης της εθνικής και της κοινοτικής νομοθεσίας ως βασικού στοιχείου για τη βελτίωση της ανταγωνιστικότητας των επιχειρήσεων και για την επίτευξη των στόχων της ατζέντας της Λισσαβόνας.
(2)
Η μέθοδος αξιολόγησης της συμμόρφωσης που προβλέπει η οδηγία 84/539/ΕΟΚ του Συμβουλίου (3) δεν είναι πλέον αναγκαία για τους σκοπούς της εσωτερικής αγοράς και το εμπόριο με τρίτες χώρες.
(3)
Η λειτουργία της εσωτερικής αγοράς και η προστασία των χρηστών και των ζώων μπορεί να εξασφαλιστεί καλύτερα με άλλη κοινοτική νομοθεσία.
(4)
Κατά συνέπεια, η οδηγία 84/539/ΕΟΚ θα πρέπει να καταργηθεί.
(5)
Η κατάργηση της οδηγίας 84/539/ΕΟΚ συνεπάγεται ότι, μετά τις 31 Δεκεμβρίου 2008, το υπόδειγμα σήματος πιστότητας του παραρτήματος ΙΙΙ της εν λόγω οδηγίας δεν θα χρησιμοποιείται πλέον και ότι πρέπει αναλόγως να καταργηθούν οι αντίστοιχες εθνικές διατάξεις μεταφοράς της οδηγίας στην εσωτερική έννομη τάξη,
ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 84/539/ΕΟΚ καταργείται από τις 31 Δεκεμβρίου 2008.
Άρθρο 2
Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωσή τους προς την παρούσα οδηγία, το αργότερο έως την 31η Δεκεμβρίου 2008. Κοινοποιούν αμέσως στην Επιτροπή το κείμενο των εν λόγω διατάξεων και πίνακα αντιστοιχίας μεταξύ αυτών και της παρούσας οδηγίας.
Όταν τα κράτη μέλη θεσπίζουν τις ανωτέρω διατάξεις, αυτές περιέχουν παραπομπή στην παρούσα οδηγία ή συνοδεύονται από την παραπομπή αυτή κατά την επίσημη έκδοσή τους. Ο τρόπος της παραπομπής αποφασίζεται από τα κράτη μέλη.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Στρασβούργο, 11 Μαρτίου 2008.

Labels: 11
1
7
6
15